CELEX: 62015TB0474
Language: el
Date: 2015-12-10 00:00:00
Title: Υπόθεση T-474/15 R: Διάταξη του Προέδρου του Γενικού Δικαστηρίου της 10ης Δεκεμβρίου 2015 — GGP Italy κατά Επιτροπής (Ασφαλιστικά μέτρα — Οδηγία 2006/42/ΕΚ — Προστασία της υγείας και της ασφάλειας των καταναλωτών και των εργαζομένων έναντι κινδύνων από τον χειρισμό μηχανημάτων — Μέτρο το οποίο ελήφθη από τις αρχές της Λετονίας για την απαγόρευση τύπου χλοοκοπτικής μηχανής — Απόφαση της Επιτροπής με την οποία το μέτρο κρίθηκε δικαιολογημένο — Αίτηση αναστολής εκτελέσεως — Έλλειψη επείγοντος)

1.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/61
            
         Διάταξη του Προέδρου του Γενικού Δικαστηρίου της 10ης Δεκεμβρίου 2015 — GGP Italy κατά Επιτροπής
   (Υπόθεση T-474/15 R)
   ((Ασφαλιστικά μέτρα - Οδηγία 2006/42/ΕΚ - Προστασία της υγείας και της ασφάλειας των καταναλωτών και των εργαζομένων έναντι κινδύνων από τον χειρισμό μηχανημάτων - Μέτρο το οποίο ελήφθη από τις αρχές της Λετονίας για την απαγόρευση τύπου χλοοκοπτικής μηχανής - Απόφαση της Επιτροπής με την οποία το μέτρο κρίθηκε δικαιολογημένο - Αίτηση αναστολής εκτελέσεως - Έλλειψη επείγοντος))
   (2016/C 038/83)
   Γλώσσα διαδικασίας: η ιταλική
   
      Διάδικοι
   
   
      Αιτούσα: Global Garden Products Italy SpA (GGP Italy) (Castelfranco Veneto, Ιταλία) (εκπρόσωποι: A. Villani, L. D’Amario και M. Caccialanza, δικηγόροι)
   
      Καθής: Ευρωπαϊκή Επιτροπή (εκπρόσωποι: G. Braga da Cruz και L. Cappelletti)
   
      Αντικείμενο
   
   Αίτημα αναστολής εκτελέσεως της εκτελεστικής αποφάσεως (ΕΕ) 2015/902 της Επιτροπής, της 10ης Ιουνίου 2015, σχετικά με μέτρο που έλαβε η Λετονία σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση της διάθεσης στην αγορά χλοοκοπτικής μηχανής που κατασκευάζεται από την GGP Italy SpA (ΕΕ L 147, σ. 22).
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.